armvectores/hy_wikipedia_2023 huggingface dataset:
Գոնեբիզկար

Գոնեբիզկար (վրաց.՝ გონებისკარი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 190 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում էր 88 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Բնական հնչյունաշար

Բնական հնչյունաշար, հնչյունը կազմավորող մասնակի տոների (հիմնական տոնի և նրա օբերտոնների) շարքը։ Բնական հնչյունաշարում մասնակի տոների բարձրությունները միմյանց հարաբերվում են ըստ թվերի բնական շարքի (1, 2, 3, 4, 5 և այլն)։ Բնական հնչյունաշարի ստորին, լսողական ընկալման համար առավել մատչելի մասնակի տոները (մինչև 6-րդը ներառյալ) կազմում են մաժոր եռահնչյուն։ Բնական հնչյունաշար երևույթը էական դեր է կատարում երաժշտական հնչյունի տեմբրի ձևավորման մեջ, փողային գործիքների նվագում (ստորին մասնակի տոները արտաբերվում են առանց խողովակի երկարությունը փոխելու), ինչպես նաև լարային գործիքների նվագում։
Սեն Լուի կղզի

Սեն–Լուի կղզի (ֆր.՝ Île Saint-Louis), կամ Սուրբ Լյուդովիկոսի կղզի, Փարիզի կենտրոնում Սեն գետի երկու կղզիներից մեկն է։ Գտնվում է Սիտե կղզուց արևելք և միանում է նրան Սեն–Լուի կամրջով։ Մտնում է Փարիզի չորրորդ վարչական շրջանի մեջ։ Բնակչությունը՝ 2426 մարդ (2013)։


== Պատմություն ==
Ի տարբերություն հարևան Սիտե կղզու, որի պատմությունը սկիզբ է առնում Անտիկ աշխարհից, Սեն-Լուին երկար ժամանակ մնացել է չբնակեցված։ Այն բաղկացած էր երկու փոքրիկ կղզուց (Île aux Vaches և Île Notre Dame), որոնք միմյանցից բաժանված էին գետաբազուկով։ Այս կղզիները պատկանում էին Փարիզի Աստվածամոր տաճարին և օգտագործվում էին որպես արոտավայրեր։ Այստեղ գալիս էին լվացարարուհիները սպիտակեղեն լվալու և դուելիստները՝ դուելներ անցկացնելու համար։
1614 թվականին Լյուդովիկոս XIII-ի հրամանով ինժեներ Քրիստոֆ Մարին սկսում է կարգի բերել կղզին․ առուն ծածկվում է, իսկ գետափը՝ ամրացվում։ Կառուցվում են Սենի ափերի հետ կապող կամուրջներ։ Սեն-Լուի կղզին փարիզյան Մարե թաղամասի հետ կապող կամուրջը մինչև այժմ էլ կրում է կառուցողի անվանումը՝ Մարիի կամուրջ։ Այն կառուցվել է 1635 թվականին և կառուցապատվել բնակելի տներով, ինչպես դա ընդունված էր այդ ժամանակներում։
Կղզու տարածքը ի սկզբանե օգտագործվել է առևտրականների և վաճառականների համար նախատեսված տներ կառուցելու համար։ Սակայն 1638 թվականից սկսած՝ նվիրապետության հետ վեճերի ավարտից հետո, այստեղ հաստատվել են նաև հարուստ քաղաքացիներ։ Կղզու կառուցապատումն իրականացվում էր ըստ խիստ նախագծի։ «Հյուրանոցների» (մասնավոր առանձնատներ) մեծամասնությունը կառուցվել են ճարտարապետների Լևո դինաստիայի նախագծերով։ Նմանօրինակ առանձնատներից է Լամբեր հյուրանոցը, որտեղ ժամանակին բնակվել են այնպիսի հայտնի մարդիկ, ինչպիսիք են Վոլտերը, Ժան Ժակ Ռուսոն և բարոն Գի դը Ռոտշիլդը։
1726 թվականին կղզին իր անվանումը ստանում է Լյուդովիկոս IX-ի պատվին, որը հռչակվում է սուրբ։ Ֆրանսիական հեղափոխության ժամանակ կղզին վերանվանվել է Եղբայրության կղզի (ֆր.՝ Île de la Fraternité), սակայն հետագայում վերադարձ է կատարվել  Սեն-Լուի կղզի անվանմանը։
Այսօր կղզում բնակվում են Փարիզի ամենահարուստ մարդիկ։


== Տեսարժան վայրեր ==
Սեն-Լուի ան լ'Իլ եկեղեցի, ըստ Ֆրանսուա Լևոյի նախագծի,
Լամբեր հյուրանոց, վերակառուցվել է 1640-1644 թվականներին, Լուի Լևո
Լոզեն հյուրանոց, վերակառուցվել է 1656-1657 թվականներին ըստ Լուի Լևոյի նախագծի։ Նախկինում պատկանել է Ռիշելյե ընտանիքին։ 19-րդ դարում այստեղ հավաքվում էր Թեոֆիլ Գոթիեի, Շառլ Բոդլերի և նկարիչ Բուասարի հիմնադրած «Հաշիշիստների ակումբը»։ Ակումբի անդամների կազմում էին Օնորե դը Բալզակը, Ալեքսանդր Դյուման, Դելակրուան և Ժերար դը Ներվալը։
Լևո հյուրանոց, կառուցել է Լուի Լևոն
Բերտիյոն սրճարան, հայտնի է իր պաղպաղակներով։


=== Կամուրջներ ===
Սեն-Լուի կամուրջ, միացնում է Սիտեն կղզին Սեն-Լուիի հետ,
Տուրնել կամուրջ, աջ ափի հետ,
Լուի-Ֆիլիպի կամուրջ, ձախ ափի հետ,
Մարիի կամուրջ, աջ ափի հետ,
Սյուլլի կամուրջ, միացնում է Սենի երկու ափերը։


== Ծանոթագրություններ ==
1800

1800 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1800 թվականն է, 
100-րդ տարին XVIII դարի։


== Դեպքեր ==
Աշխարհի բնակչությունը համարվում է, որ եղել է մոտ մեկ միլիարդ։ Բնակչությունը բաժանված էր ըստ տարածաշրջանների հետևյալ կերպ.
Աֆրիկա. 107,000,000
Ասիա. 635,000,000
Չինաստան. 300–400,000,000
Եվրոպա. 203,000,000
Լատինական Ամերիկա. 24,000,000
Հյուսիսային Ամերիկա. 7,000,000
Օկեանիա. 2,000,000


== Ծնունդներ ==
Ֆրիդրիխ Վյոլեր, գերմանացի քիմիկոս, ժամանակակից օրգանական քիմիայի հիմնադիրներից
Ապրիլ 13 - Կարապետ Փափազյան, կոմպոզիտոր և դիրիժոր


== Մահեր ==
Սեպտեմբերի 26 - Սալավաթ Յուլաև, բաշկիրական ազգային հերոս, Ե․ Ի․ Պուգաչովի զինակիցը 1773-1775 թվականների գյուղացիական պատերազմի ժամանակ, բանաստեղծ
Ախգան

Ախգան, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից հյուսիս՝ Արածանիի ձախ ափին։
Ախգանի տեղում ժամանակին եղել է հին Ողական կամ Ողկան ամրոցը։


== Բնակչություն ==
XX դարի սկզբին ուներ 100 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հովվի եկեղեցի (Հրազդան)

Անվան այլ կիրառումների համար տե՛ս՝ Հովվի եկեղեցի (այլ կիրառումներ)Հովվի կամ Կապույտ խաչ եկեղեցին Հրազդանի Վանատուր թաղամասում։


== Պատմություն ==
Եկեղեցին հիմնովին վերակառուցվել է 1993 թվականին վանատուրցի Ռուբեն Գալստյանի միջոցներով և նախաձեռնությամբ՝ ըստ Թորոս Թորամանյանի՝ Անիի Հովվի եկեղեցու վերակազմության նախագծերի։ Վերակառուցումն ավարտվել է 1996 թ.։
Եկեղեցին կապույտ ածականը ստացել է տարածքում գտնվող մի խաչքարից, որը, ըստ ավանդության, բուժել է մարդանց կապույտ հազ հիվանդությունից։


== Հետաքրքիր փաստեր ==
Կապույտ Խաչ եկեղեցին Անիի Հովվի եկեղեցու կրկնօրինակն է։


== Տես նաև ==
Անի
Հովվի եկեղեցի
Զերովա

Զերովա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ժողովածու (1881)

Ձեռագրի անվանումը 1881, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է A թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 25X19,5 չափս։ Ձեռագիրը կազմված է 203 թերթից։ Գրված է երկսյուն, բոլորգիր, նոտրգրով։ Կազմը` լուսանցազարդ։


== Բովանդակություն ==
Ագաթնգեղոսի Պատմութիւն։
Դաշանց թուղթ։
Յաճախապատում ճառք։


== Ծանոթագրություններ ==
Տրեբան (Ալյեի գավառ)

Տրեբան (ֆր.՝ Treban), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Մոնտե կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03287։


== Բնակչություն ==
Համայնքի բնակչությունը 2008 թվականին կազմում էր 396 մարդ։


== Տնտեսություն ==
2007 թվականի տվյալներով 247 աշխատունակ տարիքի մարդկանցից (15-64 տարեկան) 186-ը տնտեսապես ակտիվ էին, 61-ը անգործունակ (ակտիվության ցուցանիշը 75,3 %, 1999 թվականին եղել է՝ 71,2 %)։ 186 աշխատունակ բնակիչներից 166-ը աշխատում էին (92 տղամարդ և 74 կին), անաշխատանք էին 20-ը (11 տղամարդ և 9 կին)։ 61 անգործունակ մարդկանցից 16-ը աշակերտներ կամ ուսանողներ են, 22-ը թոշակառու, 23-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Տրեբան» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-23 
«Տրեբան» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Չեռնոգորիայի ֆուտբոլի ազգային հավաքական

Չեռնոգորիայի ֆուտբոլի ազգային հավաքական, ներկայացնում է Չեռնոգորիան ֆուտբոլի միջազգային մրցաշարերում և ընկերական հանդիպումներում։ Նախկինում եղել է Հարավսլավիայի ֆուտբոլի ազգային հավաքականի բաղկացուցիչ մաս, ինչպես Բոսնիա և Հերցեգովինան, Խորվաթիան, Սլովենիան, Ալբանիան, Սերբիան, Մակեդոնիան։


== Ծանոթագրություններ ==


== Արտաքին հղումներ ==
ՈՒԵՖԱ-ի կայքէջում
Մոնտիչելլի Բրուզատի

Մոնտիչելլի Բրուզատի (իտալերեն՝ Monticelli Brusati), կոմունա Իտալիայում, գտնվում է Լոմբարդիա մարզի Բրեշիա գավառում։
Բնակչությունը կազմում է 3605 մարդ, բնակչության խտությունը կազմում է 361 մարդ/կմ²։ Տարածքը գրավում է 10 կմ² մակերես։ Փոստային ինդեքս՝ 25040, հեռախոսային կոդ 030։


== Արտաքին հղումներ ==
Brusati.it/ Պաշտոնական կայք(չաշխատող հղում)


== Ծանոթագրություններ ==
Դորոֆեևկա (գյուղ, Վալկիի շրջան)

Անվան այլ կիրառումների համար տե՛ս՝ ԴորոֆեևկաԴորոֆեևկա (ուկրաիներեն՝ Дорофіївка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1907 թվականին։
2001 թվականի տվյալներով Դորոֆեևկա գյուղում բնակվում էր 52 մարդ։ Բնակավայրը զբաղեցնում է 4,72 կմ² տարածք։ Բնակչության խտությունը կազմում էր 11,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆոֆոն (լաոսյան տառ)

Ֆոֆոն («անձրև»), լաոսերեն այբուբենի 17-րդ տառը։ Նման է թաիլանդերեն այբուբենի «ֆոֆա» տառին։ Լաոսերեն այբուբենում համարվում է աքսոնսունգ տառ, այսինքն՝ վերին կարգի։ Արտասանվում է ձայնավոր։ Նաև օգտագրոծվում է որպես «ինցիալ»։


== Արտաքին հղումներ ==
Լաոսերեն այբուբեն
Արամ Շահգելդյան

Արամ Հովհաննեսի Շահգելդյան (հունվարի 4, հունվարի 16, 1897 թվական, գյուղ Աստապատ (Երևանի նահանգի Նախիջևանի գավառում) - 1948), խորհրդային կուսակցական և պետական աշխատող, խմբագիր, ԽՄԿԿ անդամ (1917)։


== Կենսագրություն ==
Սովորել է Թիֆլիսի Ներսիսյան դպրոցում և Էջմիածնի Գևորգյան ճեմարանում։ 1915-1916 թվականներից ներգրավվել է հեղափոխական գործունեության մեջ՝ մասնակցելով ուսանողական մարքսիստական խմբակի պարապմունքներին։ 1917 թվականի գարնանը և ամռանը Թիֆլիսում աշխատել է «Պայքար» և «Սոցիալ-դեմոկրատ» թերթերի խմբագրություններում։ Նույն թվականի վերջին մեկնել է Սուխում, մտել պարտիզանական ջոկատ և Սուխումում, Սոչիում և Տուապսեում մասնակցել խորհրդային ռեժիմի հաստատմանը։ Սուխումում մասնակցել է տեղի բոլշևիկյան օրգան «Սուխումսկայա պրավդա» («Сухумская правда») թերթի խմբագրմանը։ 1918 թվականի վերջերին Շահգելդյանը Պյատիգորսկում ղեկավարել է Հայկական գործերի կոմիսարիատի Հյուսիսկովկասյան բաժանմունքը։ 1919 թվականին վերադարձել է Թիֆլիս, որտեղ ձերբակալվել և արտաքսվել է Վրաստանից։ 1920 թվականի նոյեմբերին ռուսական 11-րդ կարմիր բանակի զորամասերի հետ անցել է Հայաստան, նշանակվել Դիլիջանի գավառային հեղկոմի նախագահ։ Փետրվարյան ապստամբության (1921) ժամանակ կռվել է Ղամարլուի (Արտաշատ) ռազմաճակատում։ 1921-ին խմբագրել է Էջմիածնի «Կարմիր գյուղացի» շաբաթաթերթը։ Մինչև 1923 թվականը եղել է Էջմիածնի, Ալեքսանդրապոլի (այժմ՝ Գյումրի) և Երևանի գավառային գործադիր կոմիտեների նախագահ։ 1923-1927 թվականներին եղել է ՀԿ (բ) կ Երևանի գավկոմի քարտուղարը։ ՀԿ (բ) կ չորրորդ համագումարում (1925 թվական) ընտրվել է ՀԿ (բ) կ ԿԿ քարտուղարության կազմում։ 1927-1929 թվականներին սովորել է ՀամԿ (բ) կ ԿԿ Մարքսիզմ-լենինիզմի դասընթացներում։ 1929 թվականին աշխատել է ՀամԿ (բ) կ Իվանովոյի մարզկոմում։ 1930-1932 թվականներին եղել է Արխանգելսկի օկրուգկոմի քարտուղար։ 1932-1936 թվականներին, 1940-1941 թվականներին և 1942-1944 թվականներին աշխատել է ԽՍՀՄ սովխոզների ժողկոմատի քաղվարչությունում։ 1936 թվականին եղել է ՀամԿ (բ) կ Կենտկոմի թեթև արդյունաբերության սեկտորի վարիչ, ապա Լենինգրադի (այժմ՝ Սանկտ-Պետերբուրգ) մարզկոմի քարտուղար։ 1941-1942 թվականներին մասնակցել է «Հայրենական մեծ պատերազմին», վիրավորվել և զորացրվել է։ 1944-1946 թվականներին եղել է արտասահմանյան գրականության հրատարակչության տնօրենի տեղակալը։ Եղել է նաև ԽՄԿԿ 14-րդ և 16-րդ համագումարների պատգամավոր։


== Ծանոթագրություններ ==
Գյա Ի Գեսթիրի

Գյա Ի Գեսթիրի, լեռնանցք Թուրքիայի Բիթլիսի նահանգում, Բիթլիսի շրջակայքում, Բիթլիսից 48֊49 կմ հարավ֊արևելք, Գնդիքսու գետից արևելք։


== Ծանոթագրություններ ==
(8583) Ֆրոբերգեր

(8583) Ֆրոբերգեր (անգլ.՝ Froberger), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 8-ին Պաուլ Կոմբայի կողմից Պրեսկոտում։
Միջին հեռավորությունը Արեգակից կազմում է 3,18744 ա. մ., առավելագույնը մոտենում է 2,7273 ա. մ. հեռավորության վրա և հեռանում 3,6476 ա. մ.։ Արեգակի շուրջ մեկ ամբողջական պտույտ է կատարում 2078,55 երկրային օրվա ընթացքում, իր ուղեծրով շարժվելով միջինում 0,173197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8583) Ֆրոբերգեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտոնիե

Արտոնիե  (իտալերեն՝ Artogne) կոմունա Իտալիայում, Լոմբարդիա մարզի Բրեշիա գավառում։
Բնակչությունը ըստ 2008 թվականի տվյալների կազմում է 3155 մարդ, խտությունը՝ 149 մարդ/կմ²։ Զբաղեցնում է 21 կմ² տարածք։ Փոստային ինդեքս՝ 25040։ Հեռախոսային կոդ՝ 00364։


== Արտաքին հղումներ ==
Քաղաքի գլխավոր կայք (իտալ.)


== Ծանոթագրություններ ==
Բելայա Գորա (գյուղ, Նովոգորոդսկի շրջան)

Անվան այլ կիրառումների համար տե՛ս՝ Բելայա ԳորաԲելայա Գորա (ռուս.՝ Белая Гора), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բնակչությունը 2011 թվականին գրանցված տվյալներով կազմում էր 377 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաց բանտ

Բաց բանտ (անգլ.՝ Open prison), բանտ, որտեղ կալանավորները բանտախցերը բաց են՝ առանց փականքի տակ լինելու, ինչի հետ միասին կալանավորներին վստահված է կատարել իրենց դատավճիռները հսկողության և տարածքի պաշտպանության նվազագույն մակարդակի պայմաններում։ Պատժի իրականացման ժամկետի ընթացքում կալանավորներին կարող է թույլատրվել տեղավորվել աշխատանքի։
Միացյալ Թագավորությունում, բաց բանտերը հաճախ հանդիսանում են փակ բանտերից տեղափոխված կալանավորների վերականգնման ծրագրի մաս։ Բաց բանտերը կարող են լինել «ուսումնական բանտեր»՝ հանրության համար ցածր մակարդակի վտանգ ներկայացնող կալանավորների համար։
Իռլանդիայի Հանրապետությունում գոյություն ունի երկու բաց բանտ, ինչպես նաև «կիսաբաց» ուսումնական բանտ Դուբլինում։
Հասարակության և քաղաքականության որոշ ներկայացուցիչներ հաճախ քննադատում են բաց բանտի գաղափարը։ Սակայն կալանավորները բաց բանտերում չեն վայելում բացարձակ ազատություն և կարող են լքել տարածքը միայն հստակ նպատակով, օրինակ, արտաքին աշխատանքի համար։ Բաց բանտերից ելքի ռեժիմի վերաբերյալ Իռլանդիայում եղել են որոշ տարաձայնություններ։


== Հայտնի բաց բանտեր ==
HM Prison Prescoed, Monmouthshire, Հարավային Ուելս։
HM Prison Ford, Ford, Արևմտյան Սաքսեքս, Անգլիա։
Yerwada Open Jail, in Yerwada, Pune, Մահարաշթրա։
HM Prison Castle Huntly, Longforgan, Perth and Kinross, Շոտլանդիա։
Վարդաշեն, Նուբարաշեն, Երևան, Հայաստան։
HM Prison Blantyre House, Goudhurst, Kent, Անգլիա։
HM Prison Askham Grange, York, Անգլիա։
Loughan House, Blacklion, County Cavan, Իռլանդիայի Հանրապետություն։
Shelton Abbey Prison, Arklow, County Wicklow, Իռլանդիայի Հանրապետություն։


== Տես նաև ==
Տնային կալանք


== Ծանոթագրություններ ==
Բաթումի մզկիթ

Բաթումի մզկիթ (վրաց.՝ ბათუმის მეჩეთი), մզկիթ Սև ծովի ափին՝ Բաթում քաղաքում, Աջարիայի Ինքնավար Հանրապետությունում։ Ծառայում է տեղի մուսուլման համայնքին։ Կառուցվել է մուսուլման, վրացի ազնվական Ասլան բեկ Խիմշիաշվիլի ընտանիքի պատվերով 1886 թվականին։ Մզկիթի որմնանկարների հեղինակները Լազ եղբայրներն են։ Մզկիթը հայտնի է նաև «Կենտրոնի մզկիթ» (վրաց.՝ ორთა ჯამე) անվամբ, որովհետև նախկին 3 մզկիթներից պահպանվել է միայն կենտրոնում (մեջտեղում) գտնվողը։


== Ծանոթագրություններ ==
Վելիկայա Ուգոլկա (գյուղ, Տյաչևի շրջան)

Վելիկայա Ուգոլկա (ուկրաիներեն՝ Велика Уголька), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Վելիկայա Ուգոլկա գյուղում բնակվում էր 2 052 մարդ։ Բնակավայրը զբաղեցնում է 18 կմ² տարածք։ Բնակչության խտությունը կազմում էր 114 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրե Բազեն

Անդրե Բազեն  (ֆր.՝ André Bazin, ապրիլի 18, 1918(1918-04-18), Անժե, Մեն և Լուար, Ֆրանսիա - նոյեմբերի 11, 1958(1958-11-11), Նոժան սյուր Մարն, Սենա, Ֆրանսիա)` ֆրանսիացի  կինոքննադատ, ազդեցիկ պատմաբան և կինոտեսաբան։


== Կենսագրություն ==
Սովորել է Սեն Կլուի  Էկոլ նորմալում, 1941 թվականին ընդհատեց ուսումը, օկուպացիայի ժամանակ Փարիզում հիմնեց կինոակումբ, 1943 թվականին սկսեց գրել կինոյի մասին։ Պատերազմից հետո ակտիվորեն մասնակցել է հանրային կրթության զարգացմանը՝ Գերմանիայի, Ալժիրի, Մարոկկոյի գործարաններում ստեղծելով կինոակումբների ցանց։ Մշտապես Կինոյի մասին գրում էր թերթերում և ամսագրերում, ստեղծել է «Ռադիո-կինո-հեռուստատեսություն» ամսագիրը այժմ՝ ⟨«Տելեռամա»⟩՝ երիտասարդ Ֆրանսուա Տրյուֆոյի մասնակցությամբ։
1951 թվականին մի խումբ համախոհների հետ տտեղծեց «Les Cahiers du cinéma» ամսագիրը, որը շարժման տեսական հիմք է տվել «Նոր ալիք» շարժմանը և դարձել յուրօրինակ դարբնոց նոր ֆրանսիական կինոյի կադրերի համար։ Քարոզել է իտալական նեոռեալիզմ, Չարլի Չապլինի, Օրսոն Ուելսի, Շտրոհայմի, Ֆրից Լանգի, Դրեյերի, Բունյուելի, Հիչքոքի, Մարսել Կառնեի, Ժակ Բեկկերի, Ակիրա Կուրոսավայի ֆիլմերը՝ հիմք դնելով Տրոուֆոյի, Էրիկ Ռոմերի, Կլոդ Շաբրոլի, Ժակ Ռիվետի և այլոց կինոգեղագիտության ապագայի համար։ Մահացել է լեյկեմիայից Տրյուֆոյի առաջին ֆիլմը թողարկելուց մեկ տարի առաջ և, ցավոք,  չի տեսել իր գաղափարների և աշակերտների հաղթանակը։
Թյուրիմացաբար համարվում է, որ Բազենի աշխատանքները համարվել էին «Ինչ է կինոն» գրքի չորս մասերում նրա մահից հետո միայն։ Գրքի քառամաս կառուցվածքը, ինչպես նաև առաջին երկու հատորների կառուցվածքը, բնորոշվել են հենց Բազենի կողմից, ինչը նա մատնացույց է արել առաջին հատորի «Գոյաբանություն և լեզու» նախաբանում։

Դա շարքի առաջին գիրքն է, որը բաղկացած է ամենաքիչը չորս հատորից, որը միավորում է հոդվածները,  որոնք հրատարակվել են պատերազմից հետո։ Հեղինակը, որքանով որ դա  հնարավոր էր, ընտրում էր հոդվածներ, որոնք ուղղակիորեն պայմանավորված  էին չարաբաստիկ լրագրութամբ։ Հետևաբար,  այստեղ զետեղված հոդվածների հնչերանգը և գլխավորապես չափսը, էականորեն փոփոխվելու էր, չափանիշները, որոնցով մենք ղեկավարվում էինք, բովանդակութան գերակայություն է ձևի նկատմամբ, այդ պատճառով այս կամ այն հոդվածը, որը հայտնվում է շաբաթաթերթում,  այս գրքի տեքստում ունի ոչ պակաս արժեք, քան ամբողջ ամսաթերթի ուսումնասիրությունը կամ մեր կողմից կառուցվող շենքի համար նույնիսկկարող է դառնալ հիմնաքար՝ ճակատի հուսալիության համար։ Ամեն անգամ, երբ դա մեզ նպատակահարմար էր թվում, մենք ոչ մի կերպ դրանց ուղղելուց չէինք ամաչում՝ ինչպես ձևը, այնպես էլ բովանդակությունը։
Փոխանակ բռնի կերպով արդեն գոյություն ունեցող հոդվածների մեջ ներառեինք մեր այսօրվա մտորումները, որպեսզի չխախտենք մտքերի բնական հոսքը։ «Ինչ է կինոն» գրքի երկրորդ հատորն ուղղված է լինելու հարակից արվեստների, երկրի, թատրոնի և կերպարվեստի հետ ֆիլմի հետ հարաբերությունների հասկացողության խորացմանը։ Երրորդ հատորի թեման լինելու է կինոյի հարաբերությունը հասարակության հետ։ Եվ, վերջապես, չորրորդ հատորը նվիրված է լինելու ժամանակակից կինոյի յուրահատուկ միտմանը՝ նեոռեալիզմին։
Հավելյալ մանրամասներ, կապված Բազենի վերջին աշխատանքի հետ, բացահայտում է նրա ընկեր ու գաղափարակից, իսկ Բազենի կյանքի վերջին տարիներին նաև «Cahiers du cinéma» համախմբագիր Էրիկ Ռոմերը։


== Ծանոթագրություններ ==
Ռիցիկոնի

Ռիցիկոնի  (իտալերեն՝ Rizziconi), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 7926 մարդ, բնակչության խտությունը կազմում է 190 մարդ/կմ²։ Զբաղեցնում է 39,72 կմ² մակերես տարածք։ Փոստային ինդեքսն է՝ 89016։ Հեռախոսային կոդը՝ 0966։


== Արտաքին հղումներ ==
Բնակավայրի պաշտոնական կայք (իտալ.)
Սիմերի Կրիկի

Սիմերի Կրիկի (իտալերեն՝ Simeri Crichi), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 4698 մարդ (2015 թ.), բնակչության խտությունը կազմում է 100,51 մարդ/կմ²։ Զբաղեցնում է 46,7 կմ² մակերես տարածք։
Փոստային ինդեքսն է՝ 88050։ Հեռախոսային կոդը՝ (+39) 0961։


== Ժողովրդագրություն ==
Բնակչության աճը


== Ծանոթագրություններ ==
Արուտանի

Արուտանի (Aoaqui, Arutani, Auake, Auaqué, Awake, Awaké, Oewaku, Orotani, Uruak, Urutani), գրեթե անհետացած հնդկական լեզու, որով խոսում են աուակեի ժողովուրդը, որը ապրում է Ռոռայմայում՝ Բրազիլիայում։ Այս լեզվով խոսսւոմ են նաև Պարավկա և Ուրարիկա գետերի ափին գտնվող պետության Բոլիվարի՝ Վենեսուելայի ժողովուրդը։ Արուտանին համարվում է առաջին վատ անհետացող օգտագործվող լեզուն Հյուսիսային Ամերիկայում, և ամենակարևորը համարվում է առանձնացված լեզու։


== Ծանոթագրություններ ==


== Արտաքին հղումներ ==
Արուտանի на Ethnologue
Աստերոիդների ցանկ (237301-237400)

Աստերոիդների ցանկ (237201-237300)  • Աստերոիդների ցանկ  • Աստերոիդների ցանկ (237401-237500)
 Աստերոիդների ցանկ (237201-237300)  • Աստերոիդների ցանկ  • Աստերոիդների ցանկ (237401-237500)
Անգիս

Անգիս, գյուղ Արևմտյան Հայաստանում, Վանի վիլայեթի Բերկրիի գավառակում։ Գտնվում էր Բերկրի քաղաքից 35 կմ հարավ-արևելք։


== Աշխարհագրություն ==
Գյուղից հյուսիս ընկած են բարձրադիր լեռներ։


== Բնակչություն ==
XX դարի սկզբին ուներ 30 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հապըսլիի խաչքար (Լիճք, Գեղարքունիքի մարզ)

Հապըսլիի խաչքար, գտնվում է Հայաստանի Գեղարքունիքի մարզի Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի կորության մեջ ագուցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.39/1.53.8)։


== Տեղադրություն ==
Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու  խորանի կորության մեջ ագուցված։


== Վիմական արձանագրություն ==
Խաչքարի քիվին և շրջանակին առկա է 3 տող վիմական արձանագրություն.

ԵՍ ՇԷՐԱ ԿԱՆԿՆԵՑԻ ԽԱՉՍ
ՀԱՊԱԼԻ
Թ։ ՋԿԷ։Համաձայն արձանագրության խաչքարը կանգնեցված է 1518 թվականին։ Կանգնեցրել է Շերան ի հիշատակ Հապըսլիի։


== Տես նաև ==
Լիճք
Լիճքի սուրբ Աստվածածին եկեղեցու վիմական արձանագրություններ


== Ծանոթագրություններ ==
Կինոտ

Կինոտ (վրաց.՝ კინოთი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 345 մարդ։


== Ծանոթագրություններ ==
Սամպուր

Սամպուր (ռուս.՝ Сампур), գյուղ Ռուսաստանի Տամբովի մարզի Սամպուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիր (կանտոն)

Վիր (ֆր.՝ Vire), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Վիր օկրուգի մեջ։ Համաձայն 2006 թվականի մարդահամարի կանտոնի բնակչությունը 18439 մարդ էր։Կանտոնի համարը 1438 է։ Կանտոնում կա 8 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Aerials

Aerials - ամերիկահայ System of a Down մետալ-խմբի սինգլն է իրենց երկրորդ՝ Toxicity ալբոմից։ Թողարկվել է 2002 թ. հունիսի 11-ին։ Երգի համաղեղինակներն են Դարոն Մալաքյանը և Սերժ Թանգյանը։ Երգը դարձել է "Թիվ 1 Հիթ" "Billboard Hot Mainstream Rock Tracks" և "Hot Modern Rock Tracks charts" հիթ-շքերթներում. Երգը 3։58 րոպեից շարունակվում է "Արտո" թաքնված երգով, որը ձայնագրվել է Արտո Թունջբոյաջյանի հետ համատեղ։ Այս կատարումը իրենից ներկայացնում է Հայ Կաթողիկե Եկեղեցու "Դեր Ողորմիա" օրհներգը։


== Երգացանկ ==


=== CD ===


=== 7" վինիլային սկավառակ ===


== Արտաքին հղումներ ==
Տեսահոլովակը YouTube կայքում
Հովհաննես Համբարձումյան (նկարիչ)

Անվան այլ կիրառումների համար տե՛ս՝ Հովհաննես Համբարձումյան (այլ կիրառումներ)Հովհաննես Կարապետի Համբարձումյան (դեկտեմբերի 25, 1926(1926-12-25), Երևան, Հայկական ԽՍՀ, ԱԽՖՍՀ, ԽՍՀՄ - 1965, Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
1948 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1955 թվականին՝ Երևանի գեղարվեստա-թատերական ինստիտուտը։ 1955 թվականից մասնակցել է ցուցահանդեսների։ Զբաղվել է մանկավարժությամբ։


== Ստեղծագործություններ ==
« Սանահին . « Մագիստրոսի ճեմարանը » 1954
« Գրիբոյեդովը Հայաստանում »  1956
« Մենապարուհի »  1959
«Սևանի  ձկնորսը»
«Ալագյազը Հնաբերդից»
«Աթարբեկյանի ջրամբարտակը»
«Մղձավանջային օրեր»
« Երևանի  հերոսական  պաշտպանությունը » , 1960
« Եղեռն . 1915  » , 1961 թ .
«Ձորագյուղի պաշտպանությունը »
« Արա  Գեղեցիկ  և  Շամիրամ » , 1960
« Լոռվա   ձորի  ճակատամարտ » , 1960
«Քննությունից առաջ» ( նկարչի ավարտական աշխատանքը )
«Ծխախոտագործ բրիգադիրը Ծովինար գյուղից»


== Ծանոթագրություններ ==


== Գրականություն ==
«Հովհաննես Վանիկ  Համբարձումյան»։ Ալբոմ. Վարդան Վարդանյան, Արմեն Առուստամյան (հայերեն, անգլերեն), «Նոյան  Տապան» հրատարակչություն, Երևան, 2019։
Ագլանձիա

Ագլանձիա (հուն․՝ Αγλαντζιά), համայնք և արվարձան Կիպրոսի Հանրապետության Նիկոսիայի շրջանի Նիկոսիա քաղաքում։ Գյուղը մոտ է գտնվում Կիպրոսի Հանրապետության և Հյուսիսային Կիպրոսի Թուրքական Հանրապետության (ՀԿԹՀ) բաժանման սահմանին։ Համայնքի տարածքը կազմում է 31 քառ. կմ, որից 14 քառ. կմ-ը ռազմակալել է Թուրքիան 1974 թվականին։ Համայնքի 9 քառ. կմ-ը կազմում է Ազգային պարկերը (Ատալասա պարկի տարածքը կազմում է 8.6 քառ. կմ, իսկ Պեդագոգիալ պարկը՝ 0.4 քառ. կմ)։ Այն Կիպրոսի 18-րդ մեծ համայնքն է։


== Անվանում ==
Ագլանտզիա անվանումը ունի թուրքական ծագում, դրանից էլ առաջացել է թուրքերեն անվանումը՝ Էգլենսե (eğlence),որը նշանակում է ժամանց։ Հունարեն կարտասանվի Ագանձիա (հուն․՝ Αγλαντζιά)։


== Աշխարհագրություն ==
Ագլանտզիան մայրաքաղաք Նիկոսիայի ամենաբարձր արվարձանն է, քանի որ կառուցվել է բլուրների կամ լանջերի վրա։ Ագլանտզիան կառուցվել է միջնադարում, Օսմանյան կայսրության հաստատումից առաջ։ Այն ունի հիանալի կլիմա, բնական ռեսուրսներ։ Ագլանտզիան համարվում է Նիկոսիայի թոքերը, ոչ միայն Ատալասա և Պեդագոգիալ պարկերն են գտնվում այնտեղ, այլ նաև 45 փոքր պարկեր և կանաչ տարածքներ։


== Բնակչություն ==
Ըստ 2011 թվականի տվյալների համայնք-արվարձանի բնակչությունը կազմել է 20,783 մարդ


=== Քույր քաղաքներ ===
Ագլանտզիայի քույր քաղաքներն են՝

 Ազով, Ռուսաստան
 Կալամատա, Հունաստան
 Զոգրաֆու, Հունաստան


== Ծանոթագրություններ ==
Օտրադովկա (այլ կիրառումներ)

Օտրադովկա, կարող է վերաբերել՝

Օտրադովկա - գյուղ, Ուկրաինայի Դոնեցկի մարզի Արտյոմովսկիում
Օտրադովկա - գյուղ, Ուկրաինայի Խարկովի մարզի Կրասնոգրադի շրջանում
Օտրադովկա - գյուղ, Ուկրաինայի Պոլտավայի մարզի Զենկովի շրջանում
Ցվանե

Ցվանե (վրաց.՝ ცვანე), գյուղ Վրաստանում։ Գտնվում է Սամեգրելո-Զեմո Սվանեթ մարզի Զուգդիդի շրջան‎‎‎ում։


== Դիրք ==
Գյուղը գտնվում է ծովի մակարդակից 6 մետր բարձրության վրա։ Շրջկենտրոն Զուգդիդիից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 394 մարդ։


== Ծանոթագրություններ ==
Վիվիանիի կոր

Վիվիանիի կոր՝ տարածական կոր է։


== Տեսքը ==
Իրենից ներկայացնում է անսահմանության նշանի տեսքով տարածական կոր և հանդիսանում է գնդի հատման գիծը գունդը շոշափող և նրա կենտրոնով անցնող գլանի հետ։ Շոշափման կետով և գնդի կենտրոնով տարված ուղղին ուղղահայաց հարթության վրա կորի պրոյեկցիան իրենից ներկայացնում է Ժերոնոյի լամնիսկատ հարթ կորը։
Կրում է իտալացի մաթեմատիկոս Վինչենցո Վիվիանիի անունը։


== Արտաքին հղումներ ==
Fenêtre de Viviani, sur Mathcurve.com (ֆր.)


== Ծանոթագրություններ ==
Վաչե Մամիկոնյան (նախարար)

Վաչե Մամիկոնյան (4-րդ դար - 379), հայ նախարար Մեծ Հայքում, Տարոնի և Տայքի տեր, սպարապետ Արտավազդ Մամիկոնյանի (338-350) որդին, Արտավազդի հայրը, Մամիկոնյանների նախարարական տոհմից։


== Կենսագրություն ==
376 թվականին, սպարապետ Մուշեղ Մամիկոնյանի սպանությունից հետո, Մեծ Հայքի արքա Վարազդատի (374-378) հրամանով նշանակվում է Մամիկոնյան տոհմի տանուտեր։ 377 թվականին նահապետական իշխանությունը հանձնում է Պարսկաստանից վերադարձած հորեղբոր՝ Արտաշենի որդի՝ Մանվելին։ 379 թվականին մասնակցում է Բագրևանդի ճակատամարտին, որում սպարապետ Մանվել Մամիկոնյանը պարտության է մատնում պարսկական բանակով Մեծ Հայք ներխուժած Մերուժան Արծրունուն։ Պատերազմի ժամանակ, ձիու տակ մնալով զոհվում է Վաչե Մամիկոնյանը։ Մանվել Մամիկոնյանից գաղտնի պատերզմին մասնակցում է նաև Վաչեի որդին՝ պատանի Արտավազդը։


== Ծանոթագրություններ ==
Պետրունինո (գյուղ, Դուխովշչինսկի շրջան)

Պետրունինո (ռուս.՝ Петрунино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաունդթրեք

Ձայնային ուղի (անգլ.՝ soundtrack), որևէ նյութի երաժշտական ուղեկցում (ֆիլմի, մուլտֆիլմի, մյուզիքլի, հաղորդման, համակարգչային խաղի, գրքի և այլն), և նույնպես երաժշտական ալբոմ, որը իր մեջ ներառում է տրված ստեղծագործության բոլոր կոմպոզիցիաները։
Տեխնոլոգիաների զարգացման հետ ձայնային ուղիները սկսել են ստեղծվել ոչ միայն ֆիլմերի և մուլտֆիլմերի համար, այլ նաև հեռուստատեսական հաղորդումների, համակարգչային խաղերի և անգամ մի քանի գրքերի համար։ Սակայն ձայնային ուղիների անվանման կարգը մնացել է նույնը։


== Ձայնային ուղիների տարատեսակներ ==


=== Բովանդակությամբ ===
Ֆիլմից, հեռուստասերիալից կամ հաղորդման ֆոնային երաժշտություն առանց բառերի․
Աստղային պատերազմներ
Արդյունք
Սանտա Բարբարա (հեռուստասերիալ)
Կորուսյալները (հեռուստասերիալ)
Ո՞վ է ուզում դառնալ միլիոնատեր (հաղորդում)
Երաժշտական ֆիլմի կամ մյուզիքլի ձայնային ուղիները երգերի կատարումով․
Անձրևի տակ երգողներ
Բրիոլին
Տարբեր կատարողների երգերի ժողովածու, որոնք կարող են հանդիպվել ֆիլմում․
Սիեթլում չքնածները
Երբ Հարին հանդիպել է Սալիին
Եղբայր և եղբայր 2
Ֆոնային երաժշտություն տեսախաղից․
S.T.A.L.K.E.R.
Fallout
Երաժշտություն, որը գրվել է գրքի ընթերցման համար․
Հոբիթ, Մատանիների տիրակալը
Մետրո 2033


=== Արտադրությամբ ===


==== Պաշտոնական ձայնային ուղի ====
Պաշտոնական ձայնային ուղի (կարճ ասում են OST, անգլերեն Original Soundtrack), երաժշտական ալբոմ, որը իր մեջ կարող է ներառել ինչպես երգահանների ինքնօրինակ երաժշտությունը, այդպես էլ հայտնի երգեր, որոնք հնչել են ֆիլմի ընթացքում, բայց գրված չէին դրա համար։ Երբեմն կարող է իր մեջ ներառել երկխոսություններ, ձայնային էֆեկտներ և աղմուկներ։


==== Ոչ պաշտոնական ձայնային ուղի ====
Բացի պաշտոնական ալբոմներից, որոնք թողարկվում են օրիգինալ ձայնային ուղիների արտադրողների կողմից, կան նաև նյութում հնչած երաժշտության սիրողական ժողովածուներ, որոնք հավաքվել են տարբեր աղբյուրներից։ Այդ սաունդթրեքները ոչ պաշտոնական են անվանվում։
Երբեմն ստեղծագործությունները պատճենվում են սիրողների կողմից կամ կտրվում են համակարգչային խաղի թվային ֆայլերից։


== Պատմություն ==
Սկզբնապես կինոընկերությունների կողմից հորինած գովազդային հնարքները՝ ձայնային ուղիները, պատրաստվում էին նոր ֆիլմերի հանդեպ հետաքրքրություն առաջացնելու համար։
Առաջին առևտրային ձայնային ուղին եղել է «Սպիտակաձյունիկը և յոթ թզուկները» մուլտֆիմի սաունդթրեքը, որը ձայնագրվել է 1938 թվականին Ուոլթ Դիսնեյի ստուդիայի կողմից։Առաջին երգահանները, որոնք սկսել են երաժշտություն գրել հատուկ տեսախաղերի համար եղել են Ռոբ Հաբարդը և Մարտին Գոլուեյը։
Ժամանակի ընթացքում էլեկտրոնային սարքավորումների զարգացման ընթացքում լավացել է արտադրվող ձայնի որակը, ինչը թույլ է տվել խաղերի համար ավելի բարձրորակ հնչունավորում օգտագործել։ Խաղերի մեջ սաունդրեքի հայտնվելը, որը ուժեղացնում էր խաղից տպավորությունները, իրադարձություն է դարձել։ Այդ ձայնային ուղիները հայտնի էին դարձել խաղերի սիրողների մեջ, և նրանք անգամ խաղից առանձին լսում էին այդ երգերը։


== Գրականություն ==
Թոմ Ռենդի Ձայնի համար կինո // Կինոյի տեխնիկա և տեխնոլոգիա. — 2005. — В. 1. Архивировано из первоисточника 16 Հոկտեմբերի 2012.


== Ծանոթագրություններ ==
4. The Kendrick Academy
Բիլլի Բարթի

Բիլլի Բարթի  (անգլ.՝ Billy Barty, հոկտեմբերի 25, 1924(1924-10-25), Millsboro, Վաշինգտոն շրջան, Փենսիլվանիա, ԱՄՆ - դեկտեմբերի 23, 2000(2000-12-23), Գլենդեյլ, Լոս Անջելես շրջան, Կալիֆոռնիա, ԱՄՆ, կինոյի և հեռուստատեսության ամերիկացի դերասան, ֆիլմերի հնչյունային կատարող, երբեմն երգել է ֆիլմերում։ Նա միշտ խաղաղացել է յուրահատուկ դերեր, քանի որ նրա հասակը հասուն տարիքում կազմում էր 114 սմ, որը կապված էր գենետիկական խանգարմանը՝ աճառ-մազերի հիպոպլազիայի գենետիկ խանգարման պատճառով։


== Կենսագրություն ==
Ուիլյամ Ջոն Բերտանցետին (դերասանի իրական անունը) ծնվել է 1924 թվականի հոկտեմբերի 25-ին Միլսբորո  բնակավայրում (Փենսիլվանիա, ԱՄՆ)։ Հայրը՝  Ալբերտ Սթիվեն էր, մայրը՝ Էլեն Սեսիալ Բերտանցետի, որը  ուներ իտալական արմատներ, քույրը՝ Դիդ (ամուսնությունից հետո՝ Մորս)։  Բարթին և նրա ամբողջ ընտանիքը Հիսուս Քրիստոսի Վերջին օրվա սրբերի եկեղեցու (մորմոններ)  հետևորդներ էին։ 
Առաջին անգամ Բարթին էկրանին  հայտնվել է այն ժամանակ, երբ նա նույնիսկ երեք տարեկան չի եղել։ 1927-1937 թվականներին նա նկարահանվել է 73 ֆիլմում, որոնց մեծ մասը կարճամետրաժ ֆիլմեր էին Միկի Մաքգիրի արկածների մասին։ 
Այնուհետև երիտասարդ դերասանի կարիերայում նկատելի ընդմիջում է եղել։ Հաջորդ անգամ նա հայտնվել է միայն 1946 թվականին «Երեք իմաստուն հիմարներ» ֆիլմի լրացուցիչ մասերում, իսկ հետո ամբողջովին շարունակել իր կինոկարիերան 1950 թվականից, երբ նա արդեն 26 տարեկան էր։ Բարթին պարբերաբար նկարահանվում էր մինչև իր մահը՝ 2000 թվականը։ 
Բարթին ակտիվ պայքարող է եղել  իր նման կարճահասակ մարդկանց իրավունքների համար։ Մասնավորապես, նա բազմիցս հակասության մեջ է մտել իր ֆրանսիացի գործընկեր Էրվե Վիլչեսի հետ, որը նախընտրում էր նրանց նմաններին կոչել գաճաճներ (լիլիպուտ) ։ 1957 թվականին Բարթին հիմնել է «Ամերիկայի փոքրիկ մարդիկ», որն իր տեսակի մեջ առաջինն էր Հյուսիսային Ամերիկայում։ Այն հաջողությամբ շարունակել է գոյություն ունենալ և հիմնադրի մահից հետո, 2010 թվականի դրությամբ, բաղկացած էր շուրջ 6800 մարդուց։
1990 թվականին երկու սցենարիստներ՝ Ուիլյամ Ուինքլեր և Ուորեն Թեյլորներ, Բիլլի Բարթիի դեմ առանձին դատական հայցեր են ներկայացրել  չվճարված հոնորարների համար։ Դատարանը բավարարել է հայցվորների հայցերը և առաջին գործով Բարթիից վերադարձվել է $1,328 դոլար , իսկ երկրորդով՝ $428 դոլար։
2000 թվականի նոյեմբերի 30-ին Բարթին տեղափոխվել է հիվանդանոց սրտի և թոքերի բողոքների պատճառով։ Դերասանը մահացել է երեք շաբաթ անց՝ դեկտեմբերի 23-ին, Գլենդելի (Կալիֆորնիա նահանգ) հիվանդանոցում՝ սրտի անբավարարությունից։


=== Անձնական կյանք ===
1962 թվականի փետրվարի 24-ին Բիլլի Բարթին ամուսնացել է  Շիրլի Բոլինգբրոկի հետ։ Միասին ապրել են  մի  ամբողջ կյանք՝ 38 տարի, մինչ դերասանի մահը՝ 2000 թվականը։ Ամուսնությունից ունեցել են  երկու երեխա. Լորրի Նիլսոնը և Բրեյդենը, որոնք դարձել են  քիչ հայտնի պրոդյուսեր, օպերատոր, ռեժիսորի օգնական և կինոնկարի  խմբագիր։


== Ծանոթագրություններ ==


== Գրականություն ==
Коупленд, Майкл и Дебра «Within Reach: An Inspirational Journey into the Life, Legacy and Influence of Billy Barty». — изд. Xulon Press, (2002). — ISBN 1-59160-391-9


== Արտաքին հղումներ ==
Билли Барти (անգլ.) на сайте filmreference.com
Կաբասեյրաս

Կաբասեյրաս (պորտ.՝ Cabaceiras), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Կարիրի Օրիենտալի գավառի կազմի մեջ։ Բնակչությունը կազմում է 4253 մարդ՝ 2006 թվականի տվյալներով։ Գրավում է 400,222 կմ2 տարածք։ Բնակչության խտությունը՝ 10,6 մարդ/կմ²։


== Պատմություն ==
Քաղաքը հիմնադրվել է 1735 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12.834.501,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.005,74 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,682 (տվյալները՝ ՄԱԿ-ի զարգացման ծրագրի)։
Հադես (ռեփեր)

Հադես (լեհ.՝ Hades, իսկական անունը՝ Լուկաշ Բուլատ- Միրոնովիչ լեհ.՝ Łukazs Bułat-Mironowicz, օգոստոսի 16, 1985(1985-08-16), լեհ ռեփեր), հանդես է եկել երկու երաժշտական անսամբլում՝ HiFi Banda և RH-։


== Սկավառակագրություն ==


=== Ստուդիական ալբոմներ ===


=== Տեսահոլովակ ===


== Ծանոթագրություններ ==


== Արտաքին հղումներ ==
www.hadesrecords.com/ Аида. պաշտոնական կայք (անգլ.)
Аид (անգլ.) Թվիթթերում
Аид на SoundCloud
Hades Records на SoundCloud
Ռոսոշանի

Ռոսոշանի (ուկրաիներեն՝ Росошани), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Ռոսոշանի գյուղում բնակվում էր 2 125 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեմահարթակ

Բեմահարթակ, էստրադա (ֆր.՝ estrade, լատ.՝ stratum - հարթակ), բեմի պարզ տեսակ, մշտական կամ ժամանակավոր կառույց՝ երաժիշտների, դերասանների, հռետորների ելույթների համար։ 
Դահլիճի գլխամասում բարձրադիր հարթակ է (մոտ 0,9 մ –1,15 մ), համերգասրահների, ակումբների, մշակույթի պալատների և այն անհրաժեշտ, բաղկացուցիչ մասը։ Բացօթյա համերգների համար նախատեսված բեմահարթակը ձայնի լսելիության նպատակով, վերջափակվում է գոգավոր (աբսիդաձև) պատով։
Ռաուֆ Օրբայ

Հուսեյն Ռաուֆ Օրբայ (թուրքերեն՝ Hüseyin Rauf Orbay, հուլիսի 27, 1881(1881-07-27), Կոստանդնուպոլիս, Օսմանյան կայսրություն - հուլիսի 16, 1964(1964-07-16), Ստամբուլ, Թուրքիա), 20-րդ դարի առաջին կեսի Թուրքիայի ականավոր պետական գործիչ, Թուրքիայի վարչապետը 1922-1923 թվականներին։


== Կենսագրություն ==

Հուսեյն Ռաուֆը ծնվել է Կոստանդնուպոլսում՝ աբխազական ընտանիքում։ Լինելով Օսմանյան նավատորմի սպա՝ նա իր գործողություններով աչքի է ընկել Բալկանյան առաջին պատերազմի ժամանակ որպես Համիդիե հածանավի կապիտան։ Առաջին համաշխարհային պատերազմի ժամանակ եղել է ռազմածովային շտաբի պետ և մինչև 1918 թվականի հոկտեմբեր եղել է ծովային նախարար և ղեկավարել է մի պատվիրակություն, որը ստորագրել է Մուդրոսի զինադադարը։ Ռաուֆ Օրբայը նաև մեծ դեր է խաղացել Մուսթաֆա Քեմալ Աթաթուրքին օգնելու գործում Ջեմալ փաշայի հետ թշնամանքի ժամանակ։ 1918 թվականի հոկտեմբերի 31-ին նա ստորագրեց Մուդրոսի զինադադարը՝ որպես ռազմածովային նավատորմի նախարար, որը վերջ դրեց Օսմանյան կայսրության մասնակցությանը Առաջին աշխարհամարտին։ Երբ սկսվեց թուրքական անկախության պատերազմը, նա հրաժարական տվեց և գնաց Անկարա՝ Մուստաֆա Քեմալ Աթաթուրքի հետ համագործակցելու համար։ Նա 1919 թվականի հուլիսի 23-ին ընտրվել է Էրզրումի Կոնգրեսի ներկայացուցչական կոմիտեի անդամ։ Սիվասի Կոնգրեսին միացել է որպես Սիվասի պատվիրակ 1919 թվականի սեպտեմբերի 4-ին և ընտրվել է նախագահի տեղակալ։
Ավարտել է ռազմածովային և ինժեներական ուսումնարանը (1889)։ Ծառայել է որպես սպա Օսմանյան նավատորմում։
Զբաղեցրել է տարբեր պատասխանատու պաշտոններ՝ աշխատելով ԱՄՆ-ում, Գերմանիայում, Անգլիայում։
Մասնակցել է Բալկանյան պատերազմներին և Առաջին համաշխարհային պատերազմին՝ որպես հածանավ Համիդիեի հրամանատար։ Փոխգնդապետի կոչումով նշանակվել է Թուրքիայի ռազմածովային ուժերի գլխավոր հրամանատար։
Նրա պատվին Նեստոր Լակոբան իր որդուն Ռաուֆ է անվանել։
Թուրքիայի անկախության համար պատերազմի սկսվելուց հետո լքել է կառավարությունը և մեկնել Անկարա՝ աջակցելով Քեմալ Աթաթուրքին։ Սիվասի Կոնգրեսում (1919) եղել է պատվիրակ և փոխնախագահ։
Աթաթուրքի իշխանության գալուց հետո դարձել է նրա մերձավոր զինակիցը։  1922-1923 թվականներին եղել է Թուրքիայի վարչապետի պաշտոնում։ 1924 թվականին հանդես է եկել ընդդիմադիր Առաջադիմական հանրապետական կուսակցության հիմնադիրներից մեկը։ Նրա արգելքից հետո 1925 թվականին արտաքսվել է երկրից և 10 տարի անցկացրել երկրից դուրս։
1933 թվականին համաներվեց և 1935 թվականին հնարավորություն ստացավ վերադառնալ հայրենիք։ 1939 թվականին ընտրվել է Մեծ Ազգային ժողովի պատգամավոր Քասթամոնուի մարզից։
Երկրորդ համաշխարհային պատերազմի տարիներին 11942-1944 թվականներին եղել է Մեծ Բրիտանիայում Թուրքիայի դեսպանը։ Հայտնի է Օրբայի և Չերչիլի բարեկամությունը։


== Հիշատակ ==
Ամեն տարի ականավոր նավատորմիղի ծննդյան օրը ռազմածովային նավատորմի նախարարությունը Ստամբուլի կենտրոնում գտնվող Օրբայի գերեզմանին պատվո պահակ է դնում, իսկ աբխազական սփյուռքի ներկայացուցիչները ծաղիկներ են բերում նրա հուշարձանին։


== Ծանոթագրություններ ==


== Գրականություն ==
J. Kutay. Osmanlidan Cumhuriyete. Yuzyilimizda bir In-sanimiz. Huseyin Rauf Orbay (1881—1964). Istanbul, 1992—1995.
Գեորգի Աթանասով

Գեորգի Աթանասով (չեխ․՝ Георги Атанасов, մայիսի 6, 1882(1882-05-06), Պլովդիվ, Բուլղարիա - նոյեմբերի 17, 1931(1931-11-17), Գարդոնե Ռիվիերա, Բրեշիա, Լոմբարդիա, Իտալիայի թագավորություն), բուլղարացի կոմպոզիտոր։


== Կենսագրություն ==
Գեորգի Աթանասովը ծնվել է Պլովդիվում աղքատ ընտանիքում։ Երաժշտական կրթություն ստացել է 14 տարեկան հասակում Բուխարեստում, որտեղ սովորել է երաժշտության տեսություն, դաշնամուր և տրոմբոն։ 1901-1903 թվականներին սովորել է Ջոակինո Ռոսսինիի անվան Պեզարիոյի կոնսերվատորիայում Պիետրո Մասկանիի դասարանում։ Ավարտելուց հետո «Մաեստրոյի» կոչումով վերադարձել է Բուլղարիա և ղեկավարել է ռազմական երգչախմբեր։ 1922-1923 թվականներին ղեկավարել է Բուլղարիայի օպերայի և բալետի ազգային թատրոնը։
Աթանեսովն առաջին օպերան գրել է 1911 թվականին, նրա ստեղծագործական ոճի վրա մեծ է իտալական օպերաների ազդեցությունը։
Աթանեսովի առավել հայտնի օպերաներից է «Գերգանան», առաջին բուլղարական օպերան, որտեղ սյուժեի կենտրոնում մեկ անձ է։
Մահացել է շաքարախտից։


== Օպերաներ ==

Borislav (1911)
Moralisti (operetta) (1916)
Gergana (1917)
Zapustyalata vodenitsa (The Abandoned Mill) (1923)
Tsveta (1925)
Kosara (1929)
Altzec (1930)


== Ծանոթագրություններ ==


== Աղբյուրներ ==
„120 български композитори“, Иван Минчев, Издателство „Музика“, София, 1984
„Книга за операта“, Любомир Сагаев, Държавно издателство музика, София, 1976
Օվիլո

Օվիլո (իտալ.՝ Oviglio), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է՝ 1243 մարդ (2008)։ Բնակչության խտությունը՝ 46 մարդ/կմ²։ Տարածքը կազմում է 27 կմ²։ Փոստային ինդեքս՝ 15026։ Հեռախոսային կոդ՝ 0131։


== Ժողովրդագրություն ==


== Կոմունայի վարչակազմ ==
Հեռախոս։ 0131 776123


== Արտաքին հղումներ ==
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Իվան Մարտին Յիրոուս

Իվան Մարտին Յիրոուս (չեխ.՝ Ivan Martin Jirous, սեպտեմբերի 23, 1944(1944-09-23)[…], Հումպոլեց - նոյեմբերի 10, 2011(2011-11-10) կամ նոյեմբերի 9, 2011(2011-11-09), Պրահա, Չեխիա), չեխ գրող, հրապարակախոս։ Հայտնի է Մագոր (չեխերենից թարգմանաբար նշանակում է խենթ) կեղծանվամբ։


== Կենսագրություն ==
Իվան Մարտին Յիրոուսը ծնվել է 1944 թվականի սեպտեմբերի 23-ին Հումպոլեցում։ Սովորել է Պրահայի Կարլի համալսարանի փիլիսոփայության ֆակուլտետում։ Դիպլոմային աշխատանքը պաշտպանել է Յիրժի Կոլարժի և Անրի Միշոյի տեսողական պոեզիան թեմայով։ Մասնակցել է չեխական ընդհատակի գործունեությանը։ Մտերիմ է եղել Վացլավ Գավելի հետ, ով Իվան Յիրոուսին բազմիցս հիշատակել է իր Նամակներ Օլգային ստեղծագործության մեջ։ The Plastic People of the Universe ռոք խմբի գեղարվեստական ղեկավարն է։ Կառավարության կողմից խումբը ենթարկվել է հետապնդումների, ինչի պատճառով տեղի են ունեցել բողոքի ակցիաներ։ Արդյունքում կազմվել է Խարտիա 77-ը։ 1970-ական թվականներին երեք անգամ ձերբակալվել է. ընդհանուր առմամբ բանտում անցկացրել է ութուկես տարի։
Իվան Յիրոուսի դուստրը գրող Ֆրանտիշկա Յիրոուսովան է (ծնվել է 1980 թվականին)։


== Գրքեր ==
Magorův ranní zpěv (1975)
Magorova krabička (1979)
Magorovo borágo (1981)
Magorova mystická růže (1981)
Magorovy labutí písně (1985, Լոնդոն, 1989)
Ochranný dohled (1985)
Magorovi ptáci (1987)
Magorova summa (1998, ընտրյալ երկեր՝ 1975—1997)
Magorova vanitas (1999)
Ubíječ labutí (2001)
Rattus norvegicus (2004)
Okuje (2008)
Rok krysy (2008)


== Ճանաչում ==
Արժանացել է Թոմ Ստոպարդի (1985), Յարոսլավ Սեյֆերտի (2006) գրական մրցանակների։


== Ծանոթագրություններ ==


== Արտաքին հղումներ ==
Կյանքը և ստեղծագործությունը (չեխ.)
Չեխական գրականության կայքում Archived 2010-06-18 at the Wayback Machine. (չեխ.)
Иван Мартин Йироус на Радио Свобода, 2009 (ռուս.)
Ատոմյաններ

Ատոմյաններ, Ատոմեանք, երկու խումբ նույնանուն հայ մարտիկ-նահատակներ։ Առաջինները հայտնի են իբրև «Ատոմյան զորավարներ», երկրորդները՝ «Ատոմյան զորականներ»։ 
Առաջին Ատոմյանները, ըստ «Վկայաբանութիան սրբոց Ատոմեանց՝ առաջնոց և վերջնոց» վարքագրական հուշարձանի, մերժելով Սասանյան Հազկերտ 2-րդ արքայի՝ դավանափոխ լինելու առաջարկը, իշխաններ Ատոմ Գնունու և Մանաճիհր Ռշտունու գլխավորությամբ, 449 թվականին ամրացան Անձևացյաց գավառում և զոհվեցիև անհավասար կռվում։ Աակայն ըստ Եղիշեի վկայության, Ատոմ Գնունին մասնակցել է Ավարայրի ճակատամարտին (451) և գերվելով տարվել Պարսկաստան։ Մյուս Ատոմյաններ նահատակվեցին 853 թվականին՝ արաբական զորապետ Բուղայի դեմ Ատոմ Անձևացու առաջնորդությամբ մղած կռվում։
Տաշկենտ (գյուղ, Տատիշլինսկի շրջան)

Տաշկենտ (ռուս.՝ Ташкент, բաշկիրերեն՝ Ташкент), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 111 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրովկա (գյուղ, Բորսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ռուս.՝ Петровка), գյուղ Ռուսաստանի Սամարայի մարզի Բորսկի շրջանի կազմում։
Բնակչությունը 2010 թվականին գրանցված տվյալներով կազմում էր 1100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարչել Յուրեշ

Մարչել Յուրեշ (ռումիներեն՝ Marcel Iureş, օգոստոսի 2, 1951(1951-08-02), Բեյլեշտի, Dolj County, Ռումինիա), ռումինական թատրոնի և կինոյին դերասան։


== Կենսագրություն ==
Մարչել Յուրեշը ծնվել է 1951 թվականի օգոստոսի 2-ին, Ռումինիայի Դոլժ կոմսության Բեյլշտի քաղաքում։ 1974 թվականին ընդունվել է Բուխարեստի ազգային թատրոն, որն ավարտել է 1978 թվականին։ 1975 թվականին առաջին դերակատարումն է ունեցել «Բուլանդրա» թատրոնի բեմում։


== Թատերական կարիերա ==
Երիտասարդ դերասանի առաջին դերակատարումը եղել է Դեյվիդ Սթորեյի «Ֆերմա» պիեսում։ Այնտեղ նա խաղում էր Ջորջի դերը։ 1978 թվականից 1981 թվականը Յուրեշը աշխատել է Կլուժ-Նապոկայի ազգային թատրոնում։ 1980-ական թվականների սկզբին նա մասնակցել է «Բուլանդրա» և «Օդեոն» թատրոնների մայրաքաղաքային ներկայացումներին։ Այդ ժամանակահատվածի աշխատանքները ներառում են նաև Շեքսպիրի «Համլետը», «Հանրի VI»-ը, «Ռիչարդ III»-ը։
1995 թվականին Յուրեշը դառնում է Ռումինիայի անկախ «Teatrul ACT» թատրոնի հիմնադիրներից մեկը, որը հետագայում ղեկավարում է։ Այս թատրոնում նա խաղացել է մի շարք գլխավոր դերերում։ Թոմաս Բերնհարդի պիեսում «Դերասան» դերի համար Յուրեշը 2002 թվականին դերասանական վարպետության համար ստացել է մրցանակ։ Նա նաև ծարունակում էր խաղալ «Բուլանդրա» թատրոնի բեմում, մասնավորապես 2005 թվականին ելույթ է ունեցել Լուիջի Պիրանդելլոյի «Հանրի VI» պիեսում՝ գլխավոր դերերից մեկում։
Թատերական ձեռքբերումների համար Մարչել Յուրեշը բազմիցս առաջադրվել է հեղինակավոր ռումինական և միջազգային պարգևների և նույնիսկ մրցանակակիր դարձել։ Նրա ստացացած վերջին մրցանակներից մեկն է 2008 թվականին ստացած Գրան Պրին։ Յուրեշը գլխավորում է ամենամյա «Ideo Ideis Festival» մանկապատանեկան փառատոնը։


== Կարիերան կինեմատոգրաֆիայում ==
Յուրեշի համար առաջին դերակատարումը կինոյում եղել է հունգարացի կոմպոզիտոր Ֆերենց Լիստի «Vis de ianuarie» ֆիլմում (1978 թվական)։ 1980-ական և 1990-ական թվականներին նրա կարիերան կոնոյում զարգացավ, նա էկրան բարձրացավ ինչպես փոքր, այնպես էլ խոշոր դերերով։


== Ծանոթագրություններ ==


== Արտաքին հղումներ ==
Պաշտոնական կայք Archived 2008-06-18 at the Wayback Machine. (անգլ.) (չաշխատող հղում)
Marcel Iures Internet Movie Database կայքում
Teatrul ACT
Նանիջան

Նանիջան, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Այնթապ ավանից 32 կմ հարավ-արևելք, ճանապարհի վրա։


== Բնակչություն ==
XX դարի սկզբին ուներ 10 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Փոքր Տումույաս

Փոքր Տումույաս (ռուս.՝ Малый Тумуяс), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջովանի դե Վեկկի

Ջովանի դե Վեկկի (իտալերեն՝ Giovanni de' Vecchi, 1536, Սանսեպոլկրո, Արեցո, Տոսկանա, Իտալիա - ապրիլի 13, 1614(1614-04-13), Հռոմ, Իտալիա), Վերածննդի դարաշրջանի վերջին իտալացի նկարիչ մաներիստ։ 
Ջովաննի դե Վեկկին ծնվել է Բորգո-Սանսեպոլկրոում 1536 թվականին։ Սկզբում սովորել է նկարիչ Ռաֆայելե Կոլլեի, ապա՝ Թադեո Ցուկարոյի մոտ։ 
Ֆլորենտիական դպրոցի գեղանկարիչ։ Նկարել է շատ որմնանկարներ, առավելապես Հռոմում, դրանց մեծ մասը չեն պահպանվել։ 
Նրա աշակերտներից է եղել Չեզարե Տորելլի Ռոմանոն։


== Ծանոթագրություններ ==


== Գրականություն ==
А. Плюшар. Энциклопедический лексикон, том 9. — Типография А. Плюшара; С.-П., 1837 — с. 238 (Векки, Джовани ди Борго).
Ավտունիչի

Ավտունիչի (ուկրաիներեն՝ Автуничі), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Ավտունիչի գյուղում բնակվում էր 357 մարդ։ Բնակչության խտությունը կազմում էր 123,1 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)